
[bookmark: _Hlk216269119]Veeseaduse ja sellega seonduvalt teiste seaduste muutmise seadus (BBNJ kokkuleppe rakendamine)

§ 1. Veeseaduse muutmine

Veeseaduses tehakse järgmised muudatused:

1) paragrahvi 1 täiendatakse lõigetega 3 ja 4 järgmises sõnastuses:
„(3) Käesoleva seaduse 111. peatükis sätestatu kehtib riigi jurisdiktsiooni alt välja jäävatel merealadel.

(4) Riigi jurisdiktsiooni alt välja jäävad merealad on avameri ja süvamerepõhi Ühinenud Rahvaste Organisatsiooni mereõiguse konventsiooni tähenduses.“;

2) seadust täiendatakse 111. peatükiga järgmises sõnastuses:
„111. peatükk
ÜHINENUD RAHVASTE ORGANISATSIOONI MEREÕIGUSE KONVENTSIOONI ALUSEL SÕLMITAVA, RIIGI JURISDIKTSIOONI ALT VÄLJA JÄÄVATE MEREALADE ELURIKKUSE KAITSE JA KESTLIKU KASUTAMISE KOKKULEPPE RAKENDAMINE

§ 2491. Riigi jurisdiktsiooni alt välja jäävatel merealadel kavandatava tegevuse lubamine 

Riigi jurisdiktsiooni alt välja jäävatel merealadel kavandatava tegevuse lubamise otsustamisel juhindutakse Ühinenud Rahvaste Organisatsiooni mereõiguse konventsiooni alusel sõlmitava, riigi jurisdiktsiooni alt välja jäävate merealade elurikkuse kaitse ja kestliku kasutamise kokkuleppes ja käesolevas peatükis sätestatud tingimustest.

§ 2492. Tegevusloa kohustus riigi jurisdiktsiooni alt välja jäävatel merealadel

(1) Eesti kodanik või Eestis registreeritud juriidiline isik võib riigi jurisdiktsiooni alt välja jäävatel merealadel kaevandada, rajada ehitisi, ammutada naftat või gaasi või teha nende võimaldamiseks vajalikke tegevusi või muid tegevusi, millel on merekeskkonnale rohkem kui väheoluline mõju, Keskkonnaameti antava loa (edaspidi avamere tegevusluba) alusel.

(2) Väheoluline mõju käesoleva peatüki tähenduses on käesoleva seaduse §-s 1911 sätestatud tegevusel, vetika- või karbikasvatuse arendamisel toodangu juurdekasvuga kuni 100 tonni aastas, kala- või muu vee-elusressursi kasvatusel toodangu juurdekasvuga kuni üks tonn aastas ning muul tegevusel, millel ei ole olulist negatiivset mõju veekogumi seisundile, vee kvaliteedile ega kaitsealuste liikide seisundile või elupaikadele ning mis ei takista muud veekasutust.

(3) Riigi jurisdiktsiooni alt välja jäävatel merealadel kaadamise korral lähtutakse käesoleva seaduse § 177 lõigetest 5 ja 6.

§ 2493. Avamere tegevusloa taotlemine, menetlemine, andmine ja sellest keeldumine, muutmine, kehtivuse peatamine ja kehtetuks tunnistamine

(1) Avamere tegevusloa taotluses esitatakse lisaks käesoleva seaduse § 190 lõikes 1 nimetatud andmetele ja dokumentidele kavandatava tegevuse asukohas taotlejale teadaolevalt tegutsevate isikute nime ja kontaktandmed ning nende tegevuste kirjeldus.

(2) Kui avamere tegevusloa taotlemisel on vaja teha veeuuring, peab taotleja tagama veeuuringu vastavuse käesoleva seaduse §-des 236, 237 ja 243 sätestatud nõuetele. Veeuuringu kulud tasub avamere tegevusloa taotleja.

(3) Avamere tegevusloa annab Keskkonnaamet. Avamere tegevusluba antakse tähtajaliselt.

(4) Riigilõivu tasumise kohustuse olemasolul peab avamere tegevusloa taotleja enne taotluse esitamist tasuma riigilõivu.

(5) Avamere tegevusloa andmine otsustatakse 180 päeva jooksul nõuetekohase taotluse saamisest arvates. Keskkonnaamet võib tähtaega pikendada, kui ilmnevad asjaolud, mis ei võimalda loa andmise otsustamist tähtaja jooksul.

(6) Keskkonnaamet keeldub avamere tegevusloa andmisest keskkonnaseadustiku üldosa seaduse § 52 lõikes 1 sätestatud juhtudel. 

(7) Avamere tegevusloas märgitakse keskkonnaseadustiku üldosa seaduse § 53 lõikes 1 sätestatud andmed ja tingimused.

(8) Avamere tegevusloa muutmisel, üleandmisel, kehtivuse peatamisel ja kehtetuks tunnistamisel lähtutakse keskkonnaseadustiku üldosa seaduse §-des 59—62 sätestatust.

(9) Avamere tegevusluba või selle andmisest keeldumise otsus toimetatakse taotlejale kätte vastavalt keskkonnaseadustiku üldosa seaduse § 58 lõikele 1.

(10) Keskkonnaamet edastab viivitamata avamere tegevusloa andmise, muutmise, peatamise või kehtetuks tunnistamise otsuse Kliimaministeeriumile BBNJ kokkuleppe artiklis 51 nimetatud teabevõrgustikus avaldamiseks.

§ 2494. Isikuandmete töötlemine avamere tegevusloa menetluses ja teabevõrgustikus

(1) Avamere tegevusloa menetluses töödeldakse isikuandmeid avamere tegevuslubade menetlemiseks, avalikkuse teavitamise ja kaasamise, keskkonnamõju hindamise andmete avalikustamise ning BBNJ kokkuleppest tulenevate kohustuste täitmise eesmärgil. Isikuandmete vastutavad töötlejad on Keskkonnaamet ja Kliimaministeerium.

(2) Käesoleva paragrahvi lõikes 1 nimetatud eesmärgil töödeldakse järgmisi isikuandmeid:
1) avamere tegevusloa taotleja ja loa omaja nimi ja kontaktandmed;
2) avamere tegevusloa taotlemise menetluse menetlusosalise nimi ja kontaktandmed;
3) keskkonnamõju hindamises ja keskkonnamõju strateegilises hindamises osalenud eksperdirühma liikme nimi;
4) keskkonnamõju hindamise aruande koostanud juhteksperdi nimi, litsentsi number ja selle kehtivuse aeg;
5) avamere tegevusloa kohase järelseire esitanud isiku nimi ja kontaktandmed. 

(3) Käesoleva paragrahvi lõikes 2 nimetatud isikuandmeid avalikustatakse järgmiselt:
1) avamere tegevusloale ja loa taotlusele märgitud füüsilisest isikust loa omaja ja loa taotleja nimi on avalik kuni üks aasta avamere tegevusloa kehtivuse lõppemisest;
2) avamere tegevusloa taotluse menetlusega seotud menetlusosalise füüsilise isiku nimi on avalik kuni loa andmise või loast keeldumise otsuse tegemiseni;
3) avamere tegevusloa seirearuandele märgitud füüsilisest isikust aruande esitaja nimi on avalik kuni üks aasta avamere tegevusloa kehtivuse lõppemiseni;
4) keskkonnamõju hindamises ja keskkonnamõju strateegilises hindamises osalenud eksperdi nimi avalikustatakse alaliselt.

(4) Käesoleva paragrahvi lõike 2 punktis 1 nimetatud füüsilise isiku nimi ja kontaktandmed avalikustatakse avamere tegevusloa menetlusega seotud teabe esitamisel BBNJ kokkuleppe artikli 51 kohases teabevõrgustikus ulatuses, milles see on vajalik BBNJ kokkuleppest tulenevate teavituskohustuste täitmiseks.

(5) BBNJ kokkuleppe artikli 51 kohasesse teabevõrgustikku edastatud isikuandmeid säilitatakse teabevõrgustikus vastavalt teabevõrgustikus kohaldatavatele säilitamistähtaegadele.“;

3) seadust täiendatakse §-ga 2731 järgmises sõnastuses:
„§ 2731. Riigi jurisdiktsiooni alt välja jäävate merealade tegevusloata kasutamine või tegevusloa nõuete rikkumine

(1) Riigi jurisdiktsiooni alt välja jäävate merealade tegevusloata kasutamise või avamere tegevusloa nõuete rikkumise eest –
karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –
karistatakse rahatrahviga kuni 400 000 eurot.“;

4) paragrahvi 274 lõiget 1 täiendatakse pärast arvu „272“ tekstiosaga „ja 2731“.

§ 2. Keskkonnamõju hindamise ja keskkonnajuhtimissüsteemi seaduse muutmine

Keskkonnamõju hindamise ja keskkonnajuhtimissüsteemi seaduses tehakse järgmised muudatused:

1) paragrahvi 3 lõiget 1 täiendatakse punktiga 3 järgmises sõnastuses:
[bookmark: _Hlk218692479]„3) taotletakse veeseaduses 111. peatükis sätestatud avamere tegevusluba või selle muutmist riigi jurisdiktsiooni alt välja jäävatel merealadel ning avamere tegevusloa taotlemise või muutmise põhjuseks oleva kavandatava tegevusega võib riigi jurisdiktsiooni alt välja jäävatele merealadele kaasneda oluline keskkonnamõju Ühinenud Rahvaste Organisatsiooni mereõiguse konventsiooni alusel sõlmitavas, riigi jurisdiktsiooni alt välja jäävate merealade elurikkuse kaitse ja kestliku kasutamise kokkuleppes (edaspidi BBNJ kokkulepe) sätestatud tingimuste kohaselt.“;

2) paragrahvi 3 täiendatakse lõikega 11 järgmises sõnastuses:
„(11) Riigi jurisdiktsiooni alt välja jäävad merealad on avameri ja süvamerepõhi Ühinenud Rahvaste Organisatsiooni mereõiguse konventsiooni tähenduses.“;

3) paragrahvi 3 täiendatakse lõikega 21 järgmises sõnastuses:
„(21) Käesoleva paragrahvi lõike 1 punktis 3 sätestatud juhul ei hinnata keskkonnamõju, kui kavandatava tegevusega kaasnevat olulist keskkonnamõju on juba asjakohaselt hinnatud vastavalt muudele Eesti Vabariigi suhtes siduvatele rahvusvahelistele keskkonnamõju hindamise kohustustele ning:
1) hindamine vastab sisu poolest BBNJ kokkuleppes ette nähtud keskkonnamõju hindamise nõuetele ning hindamise tulemusi võetakse arvesse avamere tegevusloa andmise või muutmise menetluses või
2) hindamise tulemusena on kehtestatud asjakohased õiguslikud vahendid või raamistikud või asjaomaste ülemaailmsete, piirkondlike või valdkondlike organisatsioonide eeskirjad või standardid, millega nähakse ette meetmed keskkonnamõju hindamise künnisest allapoole jääva võimaliku ebasoodsa keskkonnamõju vältimiseks, leevendamiseks või ohjamiseks, ning neid eeskirju või standardeid on järgitud.“;

[bookmark: _Hlk218692547]4) paragrahvi 32 punktis 4 asendatakse sõna „erisusega“ sõnadega „„ja riigi jurisdiktsiooni alt välja jäävatel merealadel keskkonnamõju hindamise erisustega;“;

5) paragrahvi 6 lõiget 2 täiendatakse punktiga 211 järgmises sõnastuses:
[bookmark: _Hlk218692641]„211) riigi jurisdiktsiooni alt välja jäävatel merealadel kavandatav tegevus, millel võib olla merekeskkonnale BBNJ kokkuleppe kohane suurem kui väike või pikemaajalisem kui ajutine mõju või kui kavandatava tegevuse mõju on teadmata või ebaselge;“;

6) paragrahvi 11 lõiget 2 täiendatakse pärast esimest lauset lausega järgmises sõnastuses:

„Avamere tegevusloa taotluse vaatab otsustaja läbi ning teeb otsuse keskkonnamõju hindamise algatamise või algatamata jätmise kohta käesoleva seaduse § 6 lõike 2 punktis 211 nimetatud tegevuse korral veeseaduses sätestatud avamere tegevusloa taotluse menetlemise aja jooksul pärast § 61 lõikes 1 loetletud teabe saamist.“;

7) seadust täiendatakse §-ga 301 järgmises sõnastuses:
„§ 301. Riigi jurisdiktsiooni alt välja jäävatel merealadel kavandatava tegevuse keskkonnamõju hindamise erisus

(1) Riigi jurisdiktsiooni alt välja jäävatel merealadel kavandatava tegevuse keskkonnamõju hindamisel juhindutakse BBNJ kokkuleppes ja käesolevas seaduses sätestatust, arvestades käesolevast paragrahvist tulenevate eranditega.

(2) Riigi jurisdiktsiooni alt välja jäävatel merealadel kavandatava tegevuse keskkonnamõju hindamise menetluses edastab otsustaja Kliimaministeeriumile BBNJ kokkuleppe artiklis 51 nimetatud teabevõrgustikus (edaspidi teabevõrgustik) avaldamiseks:
1) keskkonnamõju hindamise algatamise teate;
2) keskkonnamõju hindamise algatamata jätmise otsuse ja asjakohasel juhul eelhinnangu;
3) keskkonnamõju hindamise programmi ja aruande;
4) käesoleva paragrahvi lõike 6 kohased selgitused;
5) avamere tegevusloa kohase järelseire tulemused;
6) teabe avamere tegevusloa kohase tegevuse olulise keskkonnamõju tuvastamise ja avamere tegevusloa tingimuste rikkumise kohta;
7) seisukohad teise BBNJ kokkuleppe osalisriigi antud loa alusel läbiviidava tegevuse mõju kohta.

(3) Kui teine BBNJ kokkuleppe osalisriik või BBNJ kokkuleppe artiklis 49 nimetatud teadus- ja tehniline keham (edaspidi teadus- ja tehniline keham) esitab teabevõrgustikus avaldatud keskkonnamõju hindamise algatamata jätmise otsuse kohta seisukoha, arvestab otsustaja sellega võimaluse korral ning esitab Kliimaministeeriumile sellekohase kirjaliku selgituse.

(4) Kui tegevust kavandatakse riigi jurisdiktsiooni alt välja jäävatel merealadel, teavitab Kliimaministeerium keskkonnamõju hindamise algatamisest koos kavandatava tegevuse kirjeldusega tegevusest potentsiaalselt enim mõjutatud:
1) rannikuriike, mille puhul võib mõistlikult eeldada, et tegevus mõjutab nende suveräänsete õiguste kasutamist, mis on seotud loodusvarade uurimise, kasutamise, säilitamise või majandamisega;
2) riike, mis viivad kavandatud tegevuse alal ellu inimtegevust, sealhulgas majandustegevust, mille puhul võib mõistlikult eeldada, et kavandatud tegevus neid mõjutab.

(5) Kui tegevust kavandatakse riigi jurisdiktsiooni alt välja jäävatel merealadel asukohas, mis on ümbritsetud riikide majandusvöönditega, korraldab Kliimaministeerium lisaks käesoleva paragrahvi lõikes 4 sätestatule selliste mõjutatavate riikidega enne avamere tegevusloa andmist või andmata jätmist konsultatsioonid.

(6) Avamere tegevusloa andmise, andmata jätmise või muutmise otsuse tegemisel otsustaja:
1) arvestab käesoleva paragrahvi lõigetes 4 ja 5 nimetatud riigi seisukohaga ning esitab Kliimaministeeriumile selgituse seisukoha arvesse võtmise kohta;
2) arvestab võimaluse korral teabevõrgustiku kaudu teiste BBNJ kokkuleppe osalisriikide ning teadus- ja tehnilise kehami poolt keskkonnamõju hindamise dokumentide kohta esitatud seisukohaga ja esitab Kliimaministeeriumile selgituse seisukoha arvesse võtmise kohta.

(7) Kliimaministeerium saadab käesoleva paragrahvi lõike 6 kohaselt otsustaja esitatud selgitused arvamuse esitanud riikidele ja teadus- ja tehnilisele kehamile ning teatab neile avamere tegevusloa andmisest, andmata jätmisest või muutmisest.

(8) BBNJ kokkuleppe osalisriigis toimuva keskkonnamõju hindamise menetluses osalemist korraldab Kliimaministeerium, sealhulgas:
1) teatab menetlust läbiviivale riigile soovist osaleda keskkonnamõju hindamise menetluses;
2) avaldab keskkonnamõju hindamise menetluses osalemise kohta teate Ametlikes Teadaannetes, avalikustab keskkonnamõju hindamise dokumendid ning teavitab algatatud keskkonnamõju hindamisest asjaomaseid asutusi;
3) saadab keskkonnamõju hindamise dokumentide kohta esitatud ettepanekud ja vastuväited menetlust läbi viivale BBNJ kokkuleppe osalisriigile.

(9) Kliimaministeerium on pädev asutus Eesti Vabariigi seisukohtade esitamiseks teabevõrgustikus avaldatud otsuse kohta, mis käsitleb BBNJ kokkuleppe kohase keskkonnamõju hindamise kohaldamist teise riigi jurisdiktsiooni või kontrolli alla kuuluvale tegevusele, sellise tegevuse keskkonnamõju hindamise dokumentide ja menetluse ning lubatud tegevuse mõju kohta.“;

8) seadust täiendatakse §-ga 461 järgmises sõnastuses:
„§ 461. Keskkonnamõju strateegilise hindamise erisus riigi jurisdiktsiooni alt välja jäävatel merealadel

(1) Kliimaministeerium täidab ülesandeid, mis on seotud osalemisega riigi jurisdiktsiooni alt välja jäävate merealade keskkonnamõju strateegilises hindamises, mida viib läbi teine BBNJ kokkuleppe osalisriik.

(2) Kliimaministeerium korraldab riigi jurisdiktsiooni alt välja jäävatel merealadel kavandatava tegevuse keskkonnamõju strateegilise hindamise Eesti Vabariigi pädevusse kuuluval juhul.“.

§ 3. Looduskaitseseaduse muutmine

Looduskaitseseaduses tehakse järgmised muudatused:

1) seadust täiendatakse 92. peatükiga järgmises sõnastuses:
„92. peatükk
ÜHINENUD RAHVASTE ORGANISATSIOONI MEREÕIGUSE KONVENTSIOONI ALUSEL SÕLMITAVA, RIIGI JURISDIKTSIOONI ALT VÄLJA JÄÄVATE MEREALADE ELURIKKUSE KAITSE JA KESTLIKU KASUTAMISE KOKKULEPPE RAKENDAMINE

§ 684. Ühinenud Rahvaste Organisatsiooni mereõiguse konventsiooni alusel sõlmitava, riigi jurisdiktsiooni alt välja jäävate merealade elurikkuse kaitse ja kestliku kasutamise kokkuleppe rakendamine

(1) Riigi jurisdiktsiooni alt välja jäävate merealade geneetiliste ressursside, selliste ressursside digitaalsete järjestusandmete ja piirkonnapõhiste majandamisvahenditega seotud tegevuste elluviimisel tuleb juhinduda Ühinenud Rahvaste Organisatsiooni mereõiguse konventsiooni alusel sõlmitava, riigi jurisdiktsiooni alt välja jäävate merealade elurikkuse kaitse ja kestliku kasutamise kokkuleppe (edaspidi BBNJ kokkulepe) ja käesoleva seaduse tingimustest.

(2) Käesolevas peatükis kasutatakse termineid järgmises tähenduses:
1) geneetilised ressursid – BBNJ kokkuleppe artikli 1 lõikes 8 nimetatud materjal;
2) geneetiliste ressursside kasutamine – BBNJ kokkuleppe artikli 1 lõikes 14 nimetatud tegevus;
3) juurdepääsu ja tulu jaotamise komitee – BBNJ kokkuleppe artiklis 15 nimetatud komitee;
4) piirkonnapõhine majandamisvahend – BBNJ kokkuleppe artikli 1 lõikes 1 nimetatud vahend;
5) sekretariaat – BBNJ kokkuleppe artiklis 50 nimetatud sekretariaat;
6) standardne BBNJ-partiitunnus – standardiseeritud seerianumber, mille käesoleva lõike punktis 7 nimetatud teabevõrgustik genereerib vastuseks mere geneetiliste ressursside kogumise teatele;
7) teabevõrgustik – BBNJ kokkuleppe artiklis 51 nimetatud teabevõrgustik;
8) riigi jurisdiktsiooni alt välja jäävad merealad – avameri ja süvamerepõhi Ühinenud Rahvaste Organisatsiooni mereõiguse konventsiooni tähenduses.

§ 685. Riigi jurisdiktsiooni alt välja jäävatelt merealadelt geneetiliste ressursside kogumise ja nende digitaalsete järjestusandmete kohta teabe esitamine

(1) Riigi jurisdiktsiooni alt välja jäävatelt merealadelt geneetilisi ressursse koguv isik on kohustatud esitama Kliimaministeeriumile:
1) BBNJ kokkuleppe artikli 12 punktis 2 sätestatud teabe kuus kuud või võimalikult vara enne geneetiliste ressursside kogumisega alustamist;
2) BBNJ kokkuleppe artikli 12 punktis 5 sätestatud teabe esimesel võimalusel, kuid mitte hiljem kui üks aasta pärast geneetiliste ressursside kogumist;
3) BBNJ kokkuleppe artikli 12 punktis 8 sätestatud teabe esimesel võimalusel.

(2) Kui käesoleva paragrahvi lõike 1 punktis 1 esitatud teave on enne kavandatud kogumist oluliselt muutunud, esitab teabe esitanud isik Kliimaministeeriumile ajakohastatud teabe mõistliku aja jooksul, kuid hiljemalt geneetiliste ressursside kogumisega alustamisel.

(3) Käesoleva paragrahvi lõigetes 1 ja 2 sätestatud teabe esitamise kohustust ei ole, kui nõutud teabe on esitanud samade geneetiliste ressursside kogumisega seotud muu isik.

(4) Kliimaministeerium esitab käesoleva paragrahvi lõigete 1 ja 2 kohaselt saadud teabe teabevõrgustikule.

(5) Käesoleva paragrahvi lõigete 1 ja 2 kohaselt saadud teabe saamisel ja edastamisel töödeldakse teabe esitaja nime ja kontaktandmeid BBNJ kokkuleppest tulenevate teavituskohustuste täitmise eesmärgil. Isikuandmete vastutav töötleja on Kliimaministeerium.

(6) Käesoleva paragrahvi lõikes 5 nimetatud isikuandmed avalikustatakse teabevõrgustikus ulatuses, milles see on vajalik BBNJ kokkuleppest tulenevate teavituskohustuste täitmiseks.

(7) BBNJ kokkuleppe artikli 51 kohasesse teabevõrgustikku edastatud isikuandmeid säilitatakse teabevõrgustikus vastavalt teabevõrgustikus kohaldatavatele säilitamistähtaegadele.

§ 686. Riigi jurisdiktsiooni alt välja jäävatelt merealadelt kogutud geneetiliste ressursside ja nende digitaalsete järjestusandmetega seotud teabe hoiustamine

Isik, kes on kogunud riigi jurisdiktsiooni alt välja jäävatelt merealadelt geneetilisi ressursse või kelle kasutuses need on, on kohustatud hoiustama neid ja nende digitaalseid järjestusandmeid koos standardse BBNJ-partiitunnusega üldsusele kättesaadavates riiklikul või rahvusvahelisel tasandil hallatavates hoidlates ja andmebaasides kolme aasta jooksul geneetiliste ressursside kasutamise algusest arvates või niipea, kui asjakohased hoidlad ja andmebaasid muutuvad kättesaadavaks.

§ 687. Riigi jurisdiktsiooni alt välja jäävatelt merealadelt kogutud geneetiliste ressursside päritolu ja nende digitaalsete järjestusandmete registreerimine ning aruandlus

(1) Hoidla ja andmebaasi haldaja registreerib riigi jurisdiktsiooni alt välja jäävatelt merealadelt kogutud ja hoidlas säilitatavate geneetiliste ressursside päritolu ja nendega seotud digitaalsed järjestusandmed rahvusvahelisele tava kohaselt.

(2) Hoidla haldaja koostab iga kahe aasta järel kokkuvõtliku aruande hoidlas säilitatavate riigi jurisdiktsiooni alt välja jäävatelt merealadelt pärit geneetiliste ressursside päritolu kohta koos standardsete BBNJ-partiitunnustega, ning esitab selle Kliimaministeeriumile.

(3) Andmebaasi haldaja koostab iga kahe aasta tagant kokkuvõtliku aruande andmebaasis registreeritud riigi jurisdiktsiooni alt välja jäävatelt merealadelt pärit geneetiliste ressursside digitaalsete järjestusandmete kättesaadavuse kohta koos standardsete BBNJ-partiitunnustega ning esitab selle Kliimaministeeriumile.

(4) Kliimaministeerium esitab käesoleva paragrahvi lõigetes 2 ja 3 nimetatud aruanded juurdepääsu ja tulu jaotamise komiteele.

§ 688. Riigi jurisdiktsiooni alt välja jäävatel merealadel tehtava tegevuse kooskõla piirkonnapõhise majandamisvahendiga ja rikkumisest teavitamine

(1) Iga isik, kes tegutseb riigi jurisdiktsiooni alt välja jäävatel merealadel, peab järgima BBNJ kokkuleppe osalisriikide konverentsi kehtestatud nõudeid piirkonnapõhise majandamisvahendi kohta.

(2) BBNJ kokkuleppe osalisriikide konverentsi poolt piirkonnapõhise majandamisvahendi kohta kehtestatud nõuete rikkumisest või rikkumisest teadasaamisest tuleb teavitada Keskkonnaametit.

§ 689. Riigi jurisdiktsiooni alt välja jäävate merealade piirkonnapõhise majandamisvahendiga seotud aruandlus

Kliimaministeerium täidab piirkonnapõhise majandamisvahendi ja sellega seotud meetmete rakendamise aruandluskohustust sekretariaadi ees.“;

2) seadust täiendatakse §-ga 747 järgmises sõnastuses:

„§ 747. Piirkonnapõhise majandamisvahendi kohta kehtestatud nõuete rikkumine

(1) Piirkonnapõhise majandamisvahendi kohta kehtestatud nõuete rikkumise eest –
karistatakse rahatrahviga kuni 300 trahviühikut või arestiga.

(2) Sama teo eest, kui selle on toime pannud juriidiline isik, –
karistatakse rahatrahviga kuni 32 000 eurot.“;

3) paragrahvi 75 lõikes 2 asendatakse tekstiosa „ja 746“ tekstiosaga „, 746 ja 747“;

4) paragrahvi 751 lõikes 1 asendatakse arv „746“ arvuga „747“.

§ 4. Riigilõivuseaduse muutmine

Riigilõivuseaduse 6. peatüki 3. jagu täiendatakse 62. jaotisega järgmises sõnastuses:
„62 . jaotis
Veeseaduse alusel tehtavad toimingud

§ 1352. Avamere tegevusloa andmise ja muutmise taotluse läbivaatamine

(1) Avamere tegevusloa andmise taotluse läbivaatamise eest tasutakse riigilõivu 1990 eurot.

(2) Avamere tegevusloa muutmise taotluse läbivaatamise eest tasutakse riigilõivu 50 protsenti käesoleva paragrahvi lõikes 1 sätestatud riigilõivumäärast.“.




Lauri Hussar
Riigikogu esimees

Tallinn,		2026
Algatab Vabariigi Valitsus

